Document ID: 32015D0348

A BIZOTTSÁG (EU) 2015/348 VÉGREHAJTÁSI HATÁROZATA
(2015. március 2.)
az 549/2004/EK európai parlamenti és tanácsi rendelet értelmében benyújtott nemzeti tervekben vagy funkcionális légtérblokkokra vonatkozó tervekben foglalt bizonyos célok és a második referencia-időszakra meghatározott uniós szintű teljesítménycélok közötti összhangról
(az értesítés C(2015) 1293. számú dokumentummal történt)
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az egységes európai égbolt létrehozására vonatkozó keret megállapításáról szóló, 2004. március 10-i 549/2004/EK európai parlamenti és tanácsi rendeletre (keretrendelet) (1) és különösen annak 11. cikke (3) bekezdésének c) pontjára,
mivel:
(1)
Az 549/2004/EK rendelet értelmében a tagállamoknak nemzeti terveket vagy funkcionális légtérblokkokra (a továbbiakban: „FAB”) vonatkozó terveket, ezen belül kötelező érvényű nemzeti célkitűzéseket vagy FAB-szintű célkitűzéseket kell elfogadniuk, amelyek biztosítják az uniós szintű teljesítménycélokkal való összhangot. Az említett rendelet arról is rendelkezik, hogy a Bizottság annak 11. cikke (6) bekezdésének d) pontja alapján értékelnie kell e célkitűzések megfelelőségét, és hogy a Bizottság ajánlásokat adhat ki abban az esetben, ha úgy találja, hogy az említett kritériumok nem teljesülnek. Az erre vonatkozó részletes szabályokat a 390/2013/EU bizottsági végrehajtási rendelet (2) határozza meg.
(2)
A „biztonság”, a „környezet”, a „kapacitás” és a „költséghatékonyság” fő teljesítményterületek tekintetében a második referencia-időszakra (2015-2019) szóló uniós szintű teljesítménycélokat a 2014/132/EU bizottsági végrehajtási határozat (3) jelölte ki.
(3)
A tagállamok 2014. július 1-jéig benyújtották a Bizottságnak teljesítményterveiket - minden esetben FAB-szinten. Több esetben először csak tervezet került benyújtásra. Ezenkívül több tervet is utólag módosítottak kiegészítésekkel vagy helyesbítésekkel, melyek közül a legkésőbbi 2015. január 9-i keltezésű. Az értékelésnél a Bizottság a legújabb benyújtott információkat vette alapul.
(4)
A teljesítmény-felülvizsgálati szerv, amely a 390/2013/EU végrehajtási rendelet 3. cikke alapján arra kapott megbízást, hogy a teljesítményrendszer végrehajtása terén támogassa a Bizottságot, 2014. október 7-én benyújtotta a Bizottságnak előzetes értékelő jelentését, 2014. december 15-én pedig e jelentés frissített változatát. A teljesítmény-felülvizsgálati szerv ezenfelül a nemzeti felügyeleti hatóságok által a 390/2013/EU végrehajtási rendelet 18. cikkének (4) bekezdése alapján benyújtott, a teljesítménytervek és -célok ellenőrzésével kapcsolatos információkon alapuló jelentéseket is eljuttatott a Bizottsághoz.
(5)
A „biztonság” fő teljesítményterületre vonatkozóan a Bizottság - a 390/2013/EU végrehajtási rendelet IV. melléklete 2. pontjában leírt elvekkel összhangban - megvizsgálta a tagállamok által a repülésbiztonság-menedzsment hatékonyságára és a kockázatelemzési eszköz (RAT) módszerével meghatározott súlyossági besorolások alkalmazására vonatkozóan benyújtott teljesítménycélok megfelelőségét. A vizsgálat kimutatta, hogy a FABCE, az UK-IR FAB, a FABEC, a Baltic FAB, a Blue Med FAB, a Danube FAB, a DK-SE FAB, a NEFAB és az SW FAB tekintetében az összes tagállam által benyújtott célkitűzés összhangban van a megfelelő uniós szintű teljesítménycéllal.
(6)
A „környezet” fő teljesítményterületre vonatkozóan a Bizottság - a 390/2013/EU végrehajtási rendelet IV. melléklete 3. pontjában leírt elvekkel összhangban - megvizsgálta a tagállamok által benyújtott teljesítménycélok megfelelőségét; ehhez a hálózatkezelő által kiszámított és a hálózatműködtetési terv (2014-2018/2019) legújabb, 2014. júniusi verziójában (a továbbiakban: „hálózatműködtetési terv”) rögzített, az egyes FAB-kra vonatkozó, a tényleges röppályán mért vízszintes útvonali repülési hatékonysági referenciaértékeket használta fel, amelyek alkalmazása uniós szinten biztosítja az uniós teljesítménycél elérését. A vizsgálat kimutatta, hogy a FABCE, az UK-IR FAB, a FABEC, a Baltic FAB, a Blue Med FAB, a Danube FAB, a DK-SE FAB, a NEFAB és az SW FAB tekintetében az összes tagállam által benyújtott célkitűzés összhangban van a megfelelő uniós szintű teljesítménycéllal.
(7)
A „kapacitás” fő teljesítményterületre vonatkozóan a Bizottság - 390/2013/EU végrehajtási rendelet IV. melléklete 4. pontjában leírt elvekkel összhangban - megvizsgálta a tagállamok által benyújtott útvonali légiforgalomáramlás-szervezéssel (ATFM) kapcsolatos késésre vonatkozó teljesítménycélok megfelelőségét; ehhez a hálózatkezelő által kiszámított és a hálózatműködtetési tervben rögzített, az egyes FAB-kra vonatkozó kapacitás-referenciaértékeket használta fel, amelyek alkalmazása uniós szinten biztosítja az uniós teljesítménycél elérését. A vizsgálat kimutatta, hogy az Egyesült Királyság és Írország által az UK-IR FAB, a Lengyelország és Litvánia által a Baltic FAB, a Dánia és Svédország által a DK-SE FAB, valamint az Észtország, Finnország és Lettország által a NEFAB tekintetében benyújtott célkitűzések összhangban vannak a megfelelő uniós szintű teljesítménycéllal.
(8)
A „költséghatékonyság” fő teljesítményterületre vonatkozóan a Bizottság - 390/2013/EU végrehajtási rendelet IV. melléklete 1. pontjával együtt értelmezett 5. pontjában leírt elvekkel összhangban - megvizsgálta a tagállamok által benyújtott, az útvonali szolgálatok megállapított egységköltségeiben kifejezett teljesítménycélok megfelelőségét, figyelembe véve az útvonali szolgálatok megállapított egységköltségeinek alakulását a második referencia-időszakban és az első és második referencia-időszak teljes időszakában (2012-2019), a szolgálati egységek számát (forgalmi előrejelzés) és az útvonali szolgálatok megállapított egységköltségeinek a hasonló működési és gazdasági környezettel rendelkező tagállamokéhoz viszonyított szintjét. A vizsgálat kimutatta, hogy az Egyesült Királyság és Írország által az UK-IR FAB, a Lengyelország és Litvánia által a Baltic FAB, a Ciprus, Görögország és Málta által a Blue Med FAB, a Bulgária és Románia által a Danube FAB, a Horvátország, a Cseh Köztársaság, Szlovénia és Magyarország által a FABCE, a Portugália és (a kontinentális és a kanári-szigeteki díjszámítási körzetre vonatkozóan) Spanyolország által az FAB SW, a Dánia és Svédország által a DK-SE FAB, valamint az Észtország, Finnország és Lettország által a NEFAB tekintetében benyújtott célkitűzések összhangban vannak a megfelelő uniós szintű teljesítménycéllal.
(9)
A Bizottság tehát úgy ítéli meg, hogy az Egyesült Királyság és Írország által az UK-IR FAB, a Dánia és Svédország által a DK-SE FAB, a Lengyelország és Litvánia által a Baltic FAB, valamint az Észtország, Finnország és Lettország által a NEFAB tekintetében elkészített teljesítménytervekben szereplő célok mind a négy fő teljesítményterületen összhangban vannak az uniós szintű teljesítménycélokkal. A Bizottság ezenfelül úgy ítéli meg, hogy a Belgium, Luxemburg, Franciaország, Németország és Hollandia által a FABEC, az Ausztria, Horvátország, a Cseh Köztársaság, Magyarország, Szlovákia és Szlovénia által a FABCE, a Ciprus, Görögország, Olaszország és Málta által a Blue Med FAB, a Bulgária és Románia által a Danube FAB, valamint a Portugália és Spanyolország által az SW FAB tekintetében benyújtott célok összhangban vannak a „biztonság” és a „környezet” fő teljesítményterületekre vonatkozó uniós szintű teljesítménycélokkal. A Bizottság továbbá úgy ítéli meg, hogy a Ciprus, Görögország és Málta által a Blue Med FAB, a Bulgária és Románia által a Danube FAB, a Horvátország, a Cseh Köztársaság, Szlovénia és Magyarország által a FAB CE, valamint a Portugália és Spanyolország által az SW FAB tekintetében benyújtott célok összhangban vannak a „költséghatékonyság” fő teljesítményterületre vonatkozó uniós szintű teljesítménycélokkal. Ezért mindezekkel a célokkal kapcsolatban nem szükséges arra vonatkozó ajánlásokat adni, hogy az érintett nemzeti felügyeleti hatóságok felülvizsgált célokat javasoljanak. Azokra a tagállamok által benyújtott célokra vonatkozóan, amelyek nincsenek összhangban a vonatkozó uniós szintű teljesítménycélokkal, a Bizottság ajánlásokat adott ki, amelyek a tervekben foglalt és az uniós szintű teljesítménycélok közötti összhang hiányáról szóló C(2015)1263 bizottsági végrehajtási határozatban szerepelnek.
(10)
Az e határozatban előírt intézkedések összhangban vannak az egységes égbolttal foglalkozó bizottság véleményével,
ELFOGADTA EZT A HATÁROZATOT:
1. cikk
A mellékletben felsorolt, az 549/2004/EK rendelet alapján benyújtott teljesítménytervekben szereplő célok összhangban vannak a 2014/132/EU végrehajtási határozatban a második referencia-időszakra meghatározott uniós szintű teljesítménycélokkal.
2. cikk
Ennek a határozatnak a tagállamok a címzettjei.
Kelt Brüsszelben, 2015. március 2-án.

Labels: 11
8
4
20